Կանաչ Նետ

**Կանաչ նետ**, սուպերհերոս, ով հայտնվում է DC Comics-ի կողմից հրատարակված ամերիկյան կոմիքսներում: Կերպարին ստեղծել են Մորտ Վայսինգերը և Ջորջ Փափը։ Նա առաջին անգամ հայտնվել է «More Fun Comics» No. 73-ում 1941 թվականի սեպտեմբերի 19-ին, որը նաև Ակվամենի դեբյուտային համարն էր։ Նրա իսկական անունը **Օլիվեր Ջոնաս Քուին** է, ով հարուստ գործարար է, Queen Industries-ի սեփականատերը և Ստար Սիթիում հայտնի անձնավորություն։ Նա օգտագործում է այս դիրքը՝ թաքցնելու համար, որ ինքը Կանաչ Նետն է։ Մասամբ ներշնչված Ռոբին Հուդից՝ Կանաչ Նետը նետաձիգ է, ով օգտագործում է իր հմտությունները՝ պայքարելու հանցագործության դեմ Ստար Սիթիում և Սիեթլում, ինչպես նաև արդարության լիգայի իր գործընկեր սուպերհերոսների կողքին։ Լինելով աշխարհի լավագույն նետաձիգը, ինչպես նաև հմուտ սուսերամարտիկ և մարտարվեստի վարպետ՝ Կանաչ Նետը օգտագործում է զանազան նետեր (դրանք կոչվում են «հատուկ նետեր») տարբեր հատուկ ֆունկցիաներով, ինչպիսիք են սոսինձը, պայթուցիկ ծայրը, լուսարձակող նռնակը, արցունքաբեր գազը և նույնիսկ օգտագործում է կրիպտոնիտով նետեր՝ հատուկ իրավիճակներում օգտագործման համար

Կանաչ Նետը սկզբնական տարիներին համեմատաբար հաջողություն ունեցավ, դարձավ «More Fun» կոմիկսի շապիկի կերպար, ինչպես նաև հաճախակի հայտնվում էր այլ կոմիքսերում։ Սակայն իր առաջին քսանհինգ տարիների ընթացքում կերպարը երբեք մեծ հայտնության չարժանացավ։ 1960-ականների վերջերին գրող Դենի Օ'Նիլը, որը ներշնչվել էր Նիլ Ադամսի կողմից կերպարի  արտաքնի վերակառուցմամբ, որոշեց նրան տալ այն ժամանակվա համար նոր դեր՝ նրան դարձնելով փողոցային խաչակիր աշխատավոր դասի և անապահով մարդկանց համար։ 1970 թվականին նա մտավ մի թիմի մեջ ավելի օրինապահ հերոս Կանաչ Լապտերի հետ։ Այդ ժամանակից ի վեր նա լայն ճանաչում գտավ կոմիքսի երկրպագուների շրջանում։ Օլիվեր Քուինը սպանվեց 1990-ականներին և նրա տեղը զբաղեցրեց նոր կերպար Կոնոր Հոուքը, ով Օլիվերի որդին էր։ Սակայն Կոնորն ավելի քիչ սիրվեց ժողովրդի կողմից, և Օլիվեր Քուինի սկզբնական կերպարը վերադարձավ 2001 թվականի «Quiver»-ում։ 2000-ականներին կերպարը սկսեց հայտնվել ավելի մեծ սյուժեներում։ Սյուժեները հիմնականում կենտրոնացած էին Կանաչ Նետի և Սև Կանարիի շուրջ։ Հայտնի կոմիքսներ են «The Green Arrow/Black Canary Wedding»-ը և բարձր «Justice League: Cry for Justice»-ը։

Կանաչ Նետը սկզբում ճանաչված չէր կոմիքսներից դուրս. Նա հայտնվել էր 1973 թվականին «Super Friends» անիմացիոն սերիալի մեկ էպիզոդում։ 2000-ականներին կերպարը հայտնվել է մի շարք DC հեռուստատեսային նախագծերում, ներառյալ անիմացիոն սերիալներ «Justice League Unlimited», «Young Justice», «The Batman» և «Batman: The Brave and the Bold»։ Նա նաև հայտնվել է *[[Սմոլվիլի գաղտնիքը|Smallville]]* սերիալում, որին մարմնավորում էր դերասան Ջասթին Հարթլին։ 2012 թվականին The CW հեռուստաալիքով սկսվեց «Նետ» սերիալը, որտեղ գլխավոր հերոսին մարմնավորվում էր Սթիվեն Ամելը, և այս սերիալը դարձավ մի շարք սփին-օֆ սերիալների մեկնարկ, սկիզբ դնելով «Arrowverse» հեռուստատեսային ֆրանշիզային։

## Հրապարակման պատմություն
### Երկիր 2
«Earth 2: World's End»-ում Օլիվեր Քուինը Բեթմենի դաշնակիցն է և գործում է *Կարմիր Նետ* անունով։ Երբ Բեթմենը սպանվում է Ապոկոլիպտիական ներխուժման ժամանակ, Կարմիր Նետը շարունակում է պաշտպանել Կոդեքսը որը պարունակում էր ամեն կենդանու, բույսի և օրգանիզմի ԴՆԹ-ն՝ Բրյուս Ուեյնի կառուցած ջրի տակ գտնվող ամրոցում։ Երբ Բեթմենն ու Հանթրեսը հասնում են ջրի տակ գտնվող ամրոց, նրանք հանդիպում են Օլիվեր Քուինին, որը օգնում է պայքարել երկրորդ Ապոկոլիպտիական ներխուժման դեմ։

## Հավաքված հրատարակություններ
«The Archer's Quest» (#16–21) կոմիքսը թողարկվել է շարքի 4-րդ հատորով՝ այնուհետև «Straight Shooter»-ը (#26–31) թողարկվեց 3-րդ հատորով։ «Quiver», «The Sounds of Violence» և «The Archer's Quest»-ի հրատարակությունները երբեք չեն ունեցել համարներ։ «Green Arrow/Black Canary: The Wedding Album»-ի հրատարակությունը երկրորդ անգամ տպագրվեց՝ առանց #5 համարի վերջին երկու էջերի։

### Arrowverse
2012 թվականի հունվարին, Smallville-ի ավարտից հետո, The CW-ն հրապարակեց նոր սերիալ, որը կենտրոնանում էր Կանաչ Նետի կերպարի շուրջ Անդրեա Կրայսբերգը, Գրեգ Բերլանտին և Մարկ Գուգենհեյմը հայտարարվեցին որպես սերիալի մշակման պատասխանատուներ։ Մարկ Գուգենհեյմը հայտնել է, որ ստեղծագործական թիմը ցանկանում էր «ունենալ [նրանց] սեփական ուղին, [նրանց] սեփական ճակատագիրը» և խուսափել Smallville-ի հետ ուղիղ կապեր ունենալուց Այնպիսով, Հարթլիի կերպարի պատմությունը շարունակելու փոխարեն, նրանք որոշեցին նոր դերասան ընտրել կերպարի համար։ Նույն ամսվա վերջին կանադացի դերասան Սթիվեն Ամելը ընտրվեց որպես Օլիվեր Քուինի դերակատար։

Սկզբում սերիալը պարզապես կոչվում էր *Նետ*, և պատմում է նախկին փլեյբոյ միլիարդատեր Օլիվեր Քուինի մասին, ով դարձել է վիգիլանտ այն բանից հետո, երբ փրկվել է  անմարդաբանակ կղզուց, որտեղ նա վթարվել էր հինգ տարի առաջ։ Գուգենհայմը նկարագրել է շոուն որպես ավելի շատ «հերոսական շոու», քան սուպերհերոսական, ցանկանալով, որ շոուն լինի իրական, և նշել է, որ հիմնականում ներշնչվել է «Green Arrow: Year One»-ից։ Կրեյսբերգը նշել է, որ «Մենք Օլիվերին ձևավորել ենք որպես ավելի տանջված կերպար»՝ քան կոմիքսների շարքերում ներկայացված Կանաչ Նետը։ Շոուի պրեմիերան տեղի ունեցավ Հյուսիսային Ամերիկայում 2012 թվականի հոկտեմբերի 10-ին։ Շոուն հեռարձակվել է ամբողջական յոթ եթերաշրջաններով, իսկ ութերորդ և վերջին եթերաշրջանը՝ որը բաղկացած էր տասը էպիզոդից, ավարտվել է 2020 թվականի հունվարին։ Շոուն դարձավ հեռուստատեսային մի շարք շոուների և այլ  մեդիայի նախահայրը, որոնք հիմնված են տարբեր DC Comics-ի կերպարների ադապտացիաների վրա և համախմբված են որպես «Arrowverse», ներառյալ *[[Ֆլեշ (հեռուստասերիալ, 2014)|The Flash]]*, *[[Սուպերգրլ (հեռուստասերիալ)|Supergirl]]*, *[[Վաղվա լեգենդները|Legends of Tomorrow]]*, *[[Սև Կայծակ (հեռուստասերիալ)|Սև Կայծակ]]* և *Բեթվոման*։

### DC Ընդլայնված Տիեզերք
Սթիվեն Ամելը ցանկություն էր հայտնել ներկայացնելու Կանաչ Նետին DC Ընդլայնված Տիեզերք-ում, սակայն Warner Bros.-ը  հայտնել է, որ իրենց հեռուստատեսային և կինեմատոգրաֆիական աշխարհները առանձին են: Կանաչ Նետը հիշատակվում է «Խաղաղարար» սերիալի ութերորդ դրվագում։

### Injustice 2
Օլիվեր Քուինը / Կանաչ Նետը հայտնվում է 2017 թվականի «Injustice 2» տեսախաղում: Խաղում նա ամուսնացած է Սև Կանարիի հետ և Բեթմենի դիմադրության թիմի մի մասն է:

### Batman: Arkham Series
«Queen Industries»-ը առաջին անգամ հիշատակվում է «Batman: Arkham Origins»-ում։ «Batman: Arkham Knight»-ում «Queen Industries»-ը ցուցադրվում է որպես Գոթհեմում տարբեր սեփականություների սեփականատեր, սակայն Կանաչ Նետը ոչ մի անգամ ուղիղ կերպով չի նշվում։ «Queen Industries»-ի շենքը նաև հանդիսանում է կարևոր վայր «Ինքնասպանների Ջոկատ. Սպանեք Արդարության Լիգային» խաղում, որը տեղի է ունենում Մետրոպոլիսում։

## Ծանոթագրություններ

Կատեգորիա:DC Comics կերպարներ
Կատեգորիա:Կոմիքսների կերպարներ
Կատեգորիա:Սուպերհերոսներ
Կատեգորիա:Սուպերհերոսների մասին ֆիլմերի կերպարներ